kardosdrur/scandi-wiki huggingface dataset:
Everdrup Stadion

Everdrup Stadion er et idrætsanlæg beliggende i landsbyen Everdrup. Stadionet har fortrinsvist været anvendt til fodbold.

Stadionet er på i alt 14.498 kvadratmeter og omfatter et klubhus på 235 kvadratmeter samt en fodboldbane, som tidligere har været anvendt af Korskilde Idrætsforening (hjemmebane for herresenior) og senest FK Sydsjælland 05 (hjemmebane for damesenior).

Everdrup Stadion var tidligere hjemsted for store sportsstævner med flere hundrede deltagere. Grundet manglende idrætsaktivitet og anvendelse af idrætsanlægget siden årsskiftet 2006/2007, hvor FK Sydsjælland 05 flyttede sine aktiviteter til fodboldbanerne ved Fladså Hallen og Lov Stadion, har Næstved Kommune imidlertidigt planlagt at nedlægge anlægget og anvende det til andre formål.

Referencer 

Fodboldstadioner i Danmark
Bygninger, konstruktioner og anlæg i Næstved Kommune
MathType

MathType er et betalingsprogram til Windows og Macintosh, der kan bruges til at skrive matematiske, kemiske og fysiske udtryk, ligninger og reaktioner. Det er udviklet af Design Science fra USA og er især kendt på grund af et andet af firmaets produkter, Equation Editor (formeleditor), der blev licenseret til Microsoft i 1991 og har været en integreret del af Microsoft Office lige siden. Equation Editor, der også fungerer som add-on i ikke-Microsoft-produkter, reklamerer nemlig lejlighedsvis for MathType, sin "professionelle" udgave – ifølge firmaet for at spare licensomkostninger.

MathType og ligenende værktøjer gør det muligt at skrive tekniske udtryk, som man ikke alene ved brug af ren tekst og almindelig formatering ville kunne skrive. 

MathType kan importere og eksportere fra LaTeX og MathML og kan gemme i vektorgrafikformaterne EPS og WMF samt i bitmapformatet GIF.

Eksempel 
Denne kemiske reaktion er formateret ved brug af ren tekst og almindelig (hæve-sænke) formatering:

MathType formaterer reaktionsskemaet således:

Kilder 

Matematiske værktøjer
Windows-software
Mac OS X-software
Tekst-relaterede programmer til OS X
Tekst-relaterede programmer til Windows
Christian Brando

Christian Brando (født 11. maj 1958, død 26. januar 2008), var den ældste søn af skuespilleren Marlon Brando. Han blev kendt, da han i 1990 blev idømt 10 års fængsel for drabet af sin halvsøster Cheyenne Brandos kæreste den 16. maj 1990 i Marlon Brandos hus på Mulholland Drive. Han blev frigivet i 1996.

Referencer 

Mordere fra USA
Torben Winther

Torben Winther (født 16. januar 1949 i Holbæk) er en dansk håndboldtræner, der i perioden 2000-2005 var landstræner for Danmark. Han var succesrig, opnåede to EM-bronzemedaljer og fik sat dansk herrehåndbold på verdenskortet. I 2005 blev han skubbet ud, angiveligt på grund af en skuffende 13. plads ved VM 2005, men meget hurtigt efter fyringen annonceredes at Ulrik Wilbek overtog landstrænerjobbet.

Trænerkarriere 
 1982-1986: Helsingør FC
 1986-1989: SAGA/FIF
 1989-1990: Rødovre HKs kvinder
 1990-1994: Helsingør IF
 1994-1997: Roar Roskilde
 1997-2000: Team Helsinge
 2000-2005: Landstræner for Danmark
 2005-2006: Nordsjælland Håndbold
 2006: Holbæk Elitesport
 2007-2010: Ystads IF
 2010- : HC Kriens-Luzern

Referencer

Eksterne henvisninger 

Håndboldtrænere fra Danmark
Personer fra Holbæk
Roskilde Håndbold

Roskilde Håndbold (tidligere Roar Roskilde) er en håndboldklub i Roskilde.

Klubbens kvinder spiller i 2018/19-sæsonen i 1. division og 2. holdet spiller i 2. division, mens klubbens mænd spiller i 2. division. På et tidspunkt var kvinderne ved at overtage Anja Andersens Dream Team, men aftalen gik i vasken, fordi Roskilde Kommune ikke ville give penge til foretagendet.

Historiske placeringer

Noter 

Håndboldklubber i Danmark
Håndbold
Little Baby

"Little Baby" blev skrevet af Willie Dixon, og Howlin' Wolf indspillede den i 1962 til sit album af samme navn: Howlin' Wolf.

The Rolling Stones indspillede også denne sang, til deres live album fra 1995 Stripped.

Keith Richards fortalte om sangen i 1995:” Mick kom bare op med den. Vi hoppede bare ud i det, en indspilning. Derefter indså vi at det er Willie Dixon; Howlins Wolf indspillede den originalt, men det er en Willie Dixon sang. Vi indså at den var en slags variation af ”My Baby”, som Willie også havde skrevet… Det føltes rigtig. Desuden har vi aldrig gjort det før, og vi ville have et par af numrene ikke skulle være genindspilninger, ligesom ”Like a Rolling Stone”. Vi indspillede den bare og, pludseligt, i sidste øjeblik, fandt vi ud af at vi manglede to sange så den kom på .”

Til indspilningen var følgende. Jagger sang, mens Richards og Ron Wood spillede guitarerne. Trommerne blev spillet af Charlie Watts, mens Darryl Jones spillede bass. Chuck Leavell spillede keyboard.

Eksterne henvisninger 
 The Rolling Stones officielle tekst

Fodnote 

Rolling Stones-sange
Nørre Vium Gymnastikforening

Nørre Vium Gymnastikforening (forkortet Nr. Vium GF) er en dansk fodboldklub hjemmehørende i Videbæk. Klubben er medlem af Jydsk Boldspil-Union (JBU) under Dansk Boldspil-Union (DBU). Klubbens seniorhold afvikler deres hjemmebanekampe på Nr. Vium Stadion. Gymnastikforeningen har endvidere gymnastik, badminton og svømning på programmet.

Nr. Vium GF's førstehold spillede i Serie 5 i 2007-sæsonen. Klubbens serie 6-hold består hovedsageligt af spillere i alderen 18-25 år.

Klubben deltager i FS MidtVest samarbejdet med FC Midtjylland (pr. 1. september 2007). I 2004 startede man endvidere et samarbejde med Troldhede GIF.

Fodboldklubber under DBU Jylland
Videbæk
IF Sparta

IF Sparta (Idrætsforeningen Sparta) var en idrætsforening beliggende på Østerbro i København. Klubben blev grundlagt i 1898 ved en sammenlægning af Idrætsklubben Sparta og Østerbros Atletik- og Bokseklub og markerede sig hurtigt som en af de førende danske atletik og bokseklubber. 
Klubben blev i 1970'erne opdelt i fire selvstændige klubber bl.a: 

 IF Sparta Bokseklub
 Sparta Atletik

Se også 
 IK Sparta, en bokseklub i Aalborg

Idrætsklubber på Østerbro
Bokseklubber fra Danmark
Stesichoros

Stesichoros (græsk ) (ca. 630 – ca. 555 f.Kr.) var en græsk digter og en af de ni kanoniske lyrikere. Han blev sammenlignet med Homer.

Værker 
I oldtiden kendte man 26 bøger (bogruller) af hans digtning, men de er kun bevaret i fragmenter (fortrinsvis i egyptiske papyri). Det drejer sig om forholdsvis lange korsange digtet i triadiske strofer – en form, som han skal have grundlagt. Indholdet er overvejende mytisk stof og synes på den måde at være epos i lyrisk form. Selv om han kom fra den joniske koloni Himera, er hans digte overleveret på den dialekt.

Blandt Stesichoros' værker findes bl.a.
 Athla epi Peliai (om kamplegene til ære for Pelias)
 Gēryonēis (om Geryon og Herakles' 10. arbejde)
 Iliou persis (om Trojas ødelæggelse)
 Oresteia (om Orestes)
 Syothērai (om Meleagros og jagten på det kalydoniske vildsvin)

Formentlig har de senere tragiske digtere fundet inspiration i Stesichoros' digte. Aischylos har således behandlet historien om Orestes i sin Oresti.

Liv

Navn 
Navnet Stesichoros betyder ordret "han der opstiller koret". I oldtiden forklarede man det sigende navn med, at han oprindelig havde heddet Teisias, men senere tog sig navnet Stesichoros, "forid han var den første, der havde opstillet kor til citarsang.

Hjemby 
De antikke kilder er uenige med hensyn til, hvor Stesichoros kom fra: de fleste siger Himera på Sicilien, nogle Metauros (Gioia Tauro) i Calabrien. Han skal være død i Catania på Sicilien.

Blinding 
Platon fortæller, at Stesichoros havde et kritisk digt imod Helena, der forårsagede den trojanske krig ved at følge med sin elsker til Troja. Helena, der efter sin død var blevet en slags gudinde, straffede imidlertid digteren med at gøre ham blind, hvorpå han digtede et nyt digt, hvor han trak det hele tilbage og sagde, at Helena aldrig havde været i Troja. Sangen blev kaldt Palinōidia ("tilbagesang") og har lagt navn til det moderne begreb palinodi.

Politisk virke 
Ifølge Aristoteles skrev Stesichoros en fabel for at opildne sine medborgere i Himera imod tyrannen Phalaris (der siden var berømt for sin grusomhed). Fablen lyder:

Fodnoter

Links 
 Digtning og digtere i Magna Græcia

Antikke græske digtere
Tjek fødsels- og dødsår
Lin Utzon

Lin Utzon (født 21. maj 1946) er en dansk kunsthåndværker og tekstildesigner bosiddende i Hellebæk. Hun er datter af arkitekt Jørn Utzon og søster til Jan og Kim Utzon.

Lin Utzon har holdt adskillige separatudstillinger i ind- og udland. Hun er kendt for både tekstiler og design og arbejder stort set indenfor alle kunstneriske genrer – også med arkitektoniske udsmykninger. Det er naturindtryk og fænomener som lys, vand, himmel og organiske vækster, der danner basis for Lin Utzons abstrakte formverden. Hun har en udpræget sans for materiale og komposition og er både inspireret af det nordiske lys og de klare nordiske farver. Derudover fascineres hun af den enkelthed, der præger Japansk kunst og kultur.

Produktion 
Hendes arbejder strækker sig fra serier i porcelæn over scenografi og kostumer for Den Kongelige Ballet til arkitektoniske udsmykninger Bagsværd Kirke, hovedsæder for Volvo i Göteborg, IBM i Dallas samt San José Convention Center, Tivoli i både Danmark og Japan, Capita Building i Sydney, Australien og IBM bygningen i Dallas, Yerba Buena Park murals San Fransisco USA for blot at nævne nogle få.
Værkerne omfatter alt lige fra foldede granitvægge på 160 meter til loftsmalerier, kuppeludsmykninger, søjlemonomenter og diverse vægudsmykninger i porcelæn eller i form af gobeliner.

Uddannelse 
Hun er uddannet på School of Painters and Sculptors i Sydney, Australien 1965-1967 , Kyoto, Tokyo, Japan i 1967, kunsthåndværkerskolen i København på Tekstillinien i 1967-1970. Tilknyttet Den Kgl. Porcelænsfabrik fra 1978. Det næste år uddannede hun sig på Margrethe-Skolen i København i tilskæring og design af tøj, og i 1973 åbnede hun eget værksted i Hellebæk. Hun blev tilknyttet Den Kgl. Porcelainsfabrik fra 1978 og var medlem af Den permanente i perioden 1979-1982. Hun har desuden foretaget studierejser til Japan, Mexico, USA, Australien, Kina og Sydeuropa.

Udmærkelser 
 Fabrikant Mads Clausens Fond, 2004 
 S.C. Van Fonden, 2004 
 Politiken-Fonden, 2004 
 Dronning Margrethe og Prins Henriks Fond, 2004 
 Aage og Johanne Louis Hansen Fond, 2001 
 Vita Lysgård Fonden, 2001 
 Augustinus Fonden, 2001 
 Statens Kunstfond, 2001 
 Legat fra Lysgårdfonden, Aage og Johanne Louis Hansens Fond, Augustinusfond, 2000-2001
 Läkerolprisen, Københavns pris for udsmykning, 2000 
 Legat fra Danmarks Nationalbanks Jubilæumsfond af 1968, 1972, 1978, 1982, 1985 og 2000-2001 
 Legat fra Niels Wessel Bagge Fond, 1999
 Legat fra Den Kongelige Porcelainsfabrik, 1984
Kulturminister Niels Mathiasens pris

Eksterne henvisninger 
 Lin Utzon på Kvinfo.dk – Ekspertdatabasen
 

Keramikere fra Danmark
Personer i Kraks Blå Bog
Designere fra Danmark
Tekstilkunstnere fra Danmark
Malere fra Danmark
Danskere i 1900-tallet
Danskere i 2000-tallet
Lin
Vesterbjerg

Vesterbjerg er en gade i Lemvig, der repræsenterer den vestlige bakke. Bakken er karakteristisk ved at den snor sig og at Lemvigbanens bjergbanen har en bro næsten for oven af bakken. Planetstien starter halvvejs oppe af bakken og Lemvig Museum er placeret næsten ved foden.

Se også
Ud over vesterbjerg har Lemvig følgende gader på dens bakker:
 Østerbjerg
 Østergade
 Sønderbjerg, også kendt som Ny Sønderbjerg
 Søndergade, også kendt som Gammel Sønderbjerg
 Nørrebjerg

Veje i Danmark
Lemvig
Ibykos

Ibykos () (født ca. 575 f.Kr.) var en græsk digter fra Rhegion i Calabrien og en af de ni kanoniske lyrikere. Han var en omrejsende digter og opholdt sig ved den samiske tyran Polykrates' hof.

Digtning 

I oldtiden kendte man 7 bøger (bogruller) af hans digtning, men de er kun bevaret i fragmenter (fortrinsvis i egyptiske papyri og i citater hos senere forfattere). En del af digtene behandler heroisk-mytiske emner (som Stesichoros), men de fleste af digtene er erotiske og lovpriser unge pigers og drenges kærlighed. Det var især som pæderastisk digter, at han var kendt i oldtiden.

I et af sine digte beskriver Ibykos udtryksfuldt, hvordan han (eller digter-jeget) er offer for kærlighedens vanvid, et tilbagevendende motiv i den antikke digtning:

Død 
Ibykos var på vej til Korinth for at deltage i de Isthmiske Lege, men blev overfaldet af nogle røvere uden for byen. Før han døde af sine sår, så han en flok traner, og han bad dem om at hævne hans død. Morderne tog til Korinth, og da de sad i teatret, kom tranerne forbi, og én af røverne udbrød: "Se, Ibykos' hævnere!" Herved kom han til at afsløre sig selv. Udtrykket "Ibykos' kraner" blev bevinget på græsk, og historien kom siden til at danne grundlag for Friedrich Schillers ballade Die Kraniche des Ibykos (fra 1797.

Fodnoter

Links 

Udvalgte digte med tysk oversættelse

Antikke græske digtere
Tjek fødsels- og dødsår
Alkaios

Alkaios () (født ca. 620 f.Kr.) var en græsk digter og en af de ni kanoniske lyrikere. Han var samtidig med Sappho og tilhørte aristokratiet i Mytilene på Lesbos. Han var i den forbindelse involveret i forskellige politiske stridigheder.

Politisk liv 

Under en borgerkrig på Lesbos sluttede Alkaios og hans brødre sig til Pittakos' fløj, og de fik fjernet aristokraten Melanchros fra magten. Alkaios kæmpede sammen med Pittakos i et slag imod athenerne ved Sigeion nær Troja, hvor Pittakos besejrede den athenske general Phrynon. Ifølge Herodot flygtede Alkaios fra slaget, og han skal i nogen af sine digte have svaret igen på beskyldninger om fejhed.

Alkaios deltog siden i et mislykket kup mod aristokraten Myrsilos, der havde fået større magt efter Melanchros' fald. Pittakos allierede sig imidlertid med Myrsilos, og Alkaios måtte gå i eksil. Efter Myrsilos' død kom Alkaios åbenbart overens med Pittakos og kunne vende tilbage til Lesbos. Han blev dog snart tvunget i eksil igen, og han rejste helt til Egypten. En af hans brødre tjente samtidig i den babylonske hær under Nebukadnesar 2.

Digtning 
I oldtiden kendte man 10 bøger (bogruller) af Alkaios' digtning, men de er kun bevaret i fragmenter (fortrinsvis i egyptiske papyri og i citater hos senere forfattere). Han ser ud til at have været næsten lige så vel anset som Sappho, idet han nævnes i talrige af samtidens værker om digte- og talekunst. Ét fragment har vakt særlig morskab: "...(kan) tage en bid af agurken?" Der er også observationer af typen "...for vinen er et kighul i mennesket":Vinen ta'r hans forstand, så han kan lades i fred,
for med hovedet bøjetklandrer han sit hjerte igen og igen,
og fortryder det han har sagt -men nu er det for sent at fortryde. 

Alkaios' politiske og militære erfaringer er afspejlet i hans digtning. Vi læser om våben og krig, om skibbrud og om ryggesløse tyranner. Men det er ikke det hele: Alkaios digter også om venskab og kærlighed. En del af hans digte omhandler kærlighed til unge mænd (pæderasti). Hans digtning har formentlig skullet fremføres ved symposier, hvor mænd, der tilhørte samme samfundslag og havde de samme politiske forestillinger, mødtes, drak og sang. Et eksempel på Alkaios' digtning:

Alkaios' digte inspirerede den romerske digter Horats.

Referencer

Eksterne henvisninger 
 Udvalgte digte med engelsk oversættelse)

Antikke græske digtere
Tjek fødsels- og dødsår
Lesbos
Papa to Kiss in the Dark

er en japansk enbinds light novel (roman med mange illustrationer i anime-/mangastil) af Nambara Ken og udgivet første gang af Hakusensha i april 1999. Den er omsat af TNK til en animeserie i to afsnit, der udsendtes som OVA (direkte-til-video) hhv. 23. november 2005 og 21. december 2005. Der er desuden udsendt et antal hørespil-cd'er.

Ingen af delene er udsendt på dansk, men animeserien foreligger på dvd med bl.a.a. tyske og svenske undertekster. Dvd'en er forsynet med en aldersgrænse på 16 år.

Plot 
Den 16-årige Mira Munakata, der netop er startet i gymnasiet, har det ikke nemt. Han elsker sin far skuespilleren Kyousuke højt, men mens han på den ene side ikke bryder sig om deres indbyrdes seksuelle forhold, vil han heller ikke affinde sig med Kyousukes forhold til kollegaen Mitsuki Utsunomiya, som rygterne spekulerer endende med et bryllup med. Men for Mira kompliceres tingene yderligere, da det viser sig, at han er adopteret – og at hans bedste ven Kazuki åbenlyst elsker ham.

Personer 
  – Stemme: Hikaru Midorikawa
  – Stemme: Shinichiro Miki
  Stemme: Susumu Chiba
  Stemme: Masako Katsuki
  Stemme: Takehito Koyasu

Eksterne henvisninger 
 Papa and Heart – KISS IN THE DARK (OAV) på Anime News Network
 TNK's officielle side for serien  (japansk)
You Got the Silver

"You Got the Silver" er en sang fra det engelske rock ‘n’ roll-band The Rolling Stones og fra deres 1969-album Let It Bleed.

Den blev indspillet den 18. februar 1969, og "You Got the Silver" var den første Stones-sang, hvor guitaristen Keith Richards sang uden Mick Jagger (Keith sang sammen med Jagger på sange som "Something Happened To Me Yesterday" fra Between the Buttons og "Salt of the Earth" fra Beggars Banquet). 

"You Got the Silver" er en af Richards egen kompositioner, og nummeret handler om Richards daværende kæreste Anita Pallenberg.

Bandet indspillede en version af sangen, hvor Jagger sang for, men gik tilbage til Richards version ved den officielle udgivelse. Brian Jones spillede autoharpe på sangen, en af hans to optrædende på dette album. Udover at synge spillede Richard også akustisk- og slideguitar på sangen. Bill Wyman spillede bas, og Charlie Watts spillede trommer. Klaver og orgel blev spillet af Nicky Hopkins.

"You Got the Silver" kan høres i Michelangelo Antonionis film Zabriskie Point''.

Referencer

Eksterne henvisninger 
http://www.rollingstones.com/discog/index.php?v=so&a=1&id=122 
Tekst og info om “You Got the Silver”

Rolling Stones-sange
Wolfibound

Wolfibound var en tysk-ejet internetside med ultra softcore bondage. Siden åbnede i år 2000 på adressen wolfibound.com. I 2005 flyttede siden til wolfibound.net og lukkede i 2016.

Siden indeholdt billeder af fuldt påklædte kvinder, der, meget blidt, blev bagbundne og kneblede med tørklæder, tape, reb eller håndjern. Billederne var, som oftest, taget "ud i én køre" og afslører – ligesom videosekvenserne og deres DVD-udgivelser – at den sociale side mellem modeller og fotografen Wolfgang "Wolfi" Wild samt tryghed, humor og selvironi er en vigtig del af arbejdet.

Blandt hjemmesidens fotomodeller kan nævnes: 
 Sandy Wolf (født 23. juli 1979)
 Antonia Lorenz (født: 22. april 1985)
 Gina Baur (født 25. januar 1979)
 Michelle (født 13. maj 1978)
 Natalie (født 26. december 1984)
 Simone
 Doren

Siden har desuden været inspirationskilde til bogen "Michelle og alle de andre fra Cutiebound".

Erotiske hjemmesider
Koopa Troopa

Koopa Troopas er de mest normale fjender i Super Mario universet. De er store gule skildpadder med enten røde eller grønne skjold. Koopa Troopas bliver styret af Bowser også kendt som "King of the Koopas" eller på dansk Kong Koopa.

Figurer fra Super Mario
Electric Hands

er en japansk enbinds manga af Taishi Zaou fra 1998. Mangaen, der er Taishi Zaous debut, er ikke oversat til dansk, men Egmont Manga & Anime har udsendt en tysk oversættelse, mens Digital Manga Publishing har udgivet den på engelsk.

Mangaen indeholder flere seksuelle scener og er uegnet for børn.

Plot 
Mangaen indeholder fire historier, der alle tager udgangspunkt i gymnasiedrenge, der med eller mod deres vilje bliver involveret i homoseksuelle forhold:

 Electric Hands: Toru Fujino tænder på flotte hænder, og sådanne har klassekammeraten Keiji Takie. Men Toru har svært ved at kontrollere og forstå sine følelser.
 Brothers Battle: Da Tomoharus mor gifter sig igen, får han stedbrødrene Aki og Yuki med i købet. Men til den homoforskrækkede Tomoharus fortrydelse afslører de sig begge som homoseksuelle.
 Liebesspiele: Ved et tilfælde møder den 16-årige Takami den 12-årige Kairi. Kairi viser sig trods sin alder som yderst seksuelt aktiv, og snart må Takami se sig fastholdt forneden i deres forhold.
 Mit stummen Blicken: Tomohiro Fujishima føler, at Takashi Tsugura ser på ham. Det viser sig sandt, men hvilke følelser gemmer Takashi stumme blikke over?

Manga

Anmeldelser 
Faustine Lillaz, der skriver for Planete BD, følte at hver af historierne i antologien var tiltalende at læse på trods af at binden som helhed var på det jævne. NiDNiM brød sig ikke om baggrundstegningerne. Connie C., der skriver for PopCultureShock følte at historierne var om nichesituationer og at historierne var "basale yaoi-situationer" med "endimensionelle figurer". Hun følte dog også at Zaous kommentarer i efterordet rådede noget bod på mangaen. Leroy Douresseaux følte at selvom "den chokerende aggressive natur og tidlige modenhed hos de mindreårige" måske ville forekomme foruroligende i andre historier så fører Zaous humor og tegnestil til et samlet indtryk af en "intetsigende blanding". Patricia Beard fandt at Elictric Hands primære styrke var som "et emne i overgang og skaberens reflektioner over det".

Noter
Secret Love

er en japansk enbinds manga af Taishi Zaou fra 2002. Den er ikke oversat til dansk, men Egmont Manga & Anime har udsendt en tysk oversættelse.

Mangaen blev første gang offentliggjort som serie i det halvårlige magasin Dear+Comics (ikke at forveksle med Dear+). Det var tanken at den skulle have varet to år, men Taishi Zaou måtte erkende, at hun modsat andre ikke magtede at lave kapitler på 50 sider ad gangen, men at 30 var maks. Følgelig kom serien til at vare et år længere, og Taishi Zaou frygtede derfor at tegnestilen ville ændre sig undervejs, men ikke desto mindre kom hovedpersonen alligevel til at ligne hendes andre helte.

Plot 
Gymnasiedrengen Masafumi Tamura har gentagne gange drømt, at han havde sex med en dreng. I gymnasiet møder han drengen, som viser sig at hedde Narumi Seiwa. Masafumis familie, der kender hans profetiske drømmesyner, er straks indforstået med et forhold mellem de to, men selv søger han at undvige. Narumi er derimod opsat på et forhold, der hjælpes på vej af klassekammeraterne Houjyou og Ota.

Manga

Eksterne henvisninger 
 Secret Love på Baka-Updates Manga.

Noter
Lauter (Wieslauter)

Lauter (som kaldes Wieslauter i den øvre del) er en flod i den tyske delstat Rheinland-Pfalz, og en af Rhinens bifloder  fra venstre med en længde på 55 km. Den har sit udspring i Pfälzer Wald på vestsiden af det 611 meter høje bjerg Weißenberg. Sammen med floderne Speyerbach, Queich og Schwarzbach danner den afvandingsområdet i Pfälzer Wald. 

I det øvre område af floden bliver den kaldt Wieslauter for at skelne den fra en biflod til Glahn som også hedder Lauter og ligger i Pfalz. 

Rhinens bifloder
Floder i Rheinland-Pfalz
Orpington

Orpington kan henvise til flere artikler:

Orpington (London) - en by i Bromley bydel
Orpington (by) – en by i Kent
Orpington (høns) – en race af høns